Document ID: 32007R0711

KOMISIJOS REGLAMENTAS (EB) Nr. 711/2007
2007 m. birželio 22 d.
dėl importo licencijų išdavimo pagal paraiškas, pateiktas per 2007 m. birželio mėn. pagal Reglamentu (EB) Nr. 616/2007 leidžiamas naudoti paukštienos tarifines kvotas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
atsižvelgdama į 2007 m. birželio 4 d. Komisijos reglamentą (EB) Nr. 616/2007, leidžiantį naudoti Bendrijos tarifines kvotas paukštienos, kurios kilmės šalys yra Brazilija, Tailandas ir kitos trečiosios šalys, sektoriuje ir numatantį jų administravimą (3), ypač į jo 5 straipsnio 5 dalį,
kadangi:
(1)
Reglamentu (EB) Nr. 616/2007 buvo leista naudoti tarifines paukštienos sektoriaus produktų importo kvotas.
(2)
Kiekiai, dėl kurių per 2007 m. birželio mėn. pateiktos 2007 m. liepos 1 d. - rugsėjo 30 d. kvotos dalies importo licencijų paraiškos o 3 grupės atveju - 2007 m. liepos 1 d. - 2008 m. birželio 30 d. laikotarpiui, tam tikrų kvotų atveju viršija turimus kiekius. Todėl kiekį, kuriam galima išduoti licencijas, reikėtų nustatyti pagal prašomam kiekiui taikomą paskirstymo koeficientą.
(3)
Kiekiai, dėl kurių per 2007 m. birželio mėn. pateiktos importo licencijų paraiškos 2007 m. liepos 1 d. - rugsėjo 30 d. kvotos daliai, tam tikrų kvotų atveju yra mažesni už turimus kiekius. Todėl reikėtų nustatyti kiekius, dėl kurių paraiškos nebuvo pateiktos, ir juos pridėti prie kitai kvotos daliai numatyto kiekio,
PRIĖMĖ ŠĮ REGLAMENTĄ:
1 straipsnis
1. Pagal Reglamentą (EB) Nr. 616/2007 pateiktoms 2007 m. liepos 1 d. - rugsėjo 30 d. kvotos dalies o 3 grupės atveju - 2007 m. liepos 1 d. - 2008 m. birželio 30 d. laikotarpiui importo licencijų paraiškoms taikomi šio reglamento priede pateikiami paskirstymo koeficientai.
2. Kiekiai, dėl kurių pagal Reglamentą (EB) Nr. 616/2007 importo licencijų paraiškos nebuvo pateiktos, ir kuriuos reikia pridėti prie 2007 m. spalio 1 d. - gruodžio 31 d. kvotos dalies kiekio, yra nustatyti priede.
2 straipsnis
Šis reglamentas įsigalioja 2007 m. birželio 23 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 22 d.

Labels: 3
17